- Časopisy
- Knihy
- Weby
- ASB GALA
- Inzercia
- Ďalšie služby
- O nás
- Eshop
Milí priatelia,
máme tu krásne babie leto a s ním aj kopu práce v záhrade. Spracovať plody našej práce, starostlivosť o zeleninové hriadky či rez odkvitnutých okrasných krov – to všetko sú príjemné činnosti, ktoré nás napĺňajú radosťou. Preto aj k týmto témam nájdete v aktuálnom čísle postupy a návody.
Nie vždy nám však záhrada vyčarí úsmev na tvári. Potrápiť nás dokážu škodce či "hluché" miesta v záhrade, s ktorými si nevieme dať rady. Aj na to je však liek. Viete, že záhradu môžete zbaviť škodcov aj bez chemických prípravkov? Pozrite si praktický prehľad škodcov a predátorov, ktoré si s nimi hravo poradia. A ani úzky pás za domom nemusí byť zdrojom starostí. Celkom jednoducho ho vyriešite tak, že aj na tomto mieste budete oberať úrodu. Rovnako je častým problémom svah v záhrade. Niekoľko inšpirácií na túto tému vás istotne poteší.
No popri moderných záhradách nezabúdame ani na tie, ktoré majú svoju históriu. Do nich si v nadchádzajúcej ovocinárskej sezóne možno vyberiete zo starých osvedčených odrôd jabloní, ktoré stále majú "čo povedať."
Ak vám jablone v záhrade nechýbajú, možno práve do vášho regiónu poradí najvhodnejšie odrody a druhy ovocia nestor slovenského ovocinárstva, pán profesor Hričovský.
Popri nadčasových informáciách však, samozrejme, nezabúdame ani na aktuálne práce v záhrade a pre šikovné ruky sú opäť pripravené jednoduché návody na dekorácie a pomôcky do záhrady.
Krásne babie leto a príjemné čítanie!
Martin Čurda
Fotogaléria z tohto čísla:
Záhradná architektúra
■ Záhrada vo svahu
■ Chodník za domom
Ovocný sad
■ Skusený ovocinár radí
■ Staré odrody jabloní
Radíme čitateľom
■ Dobrý nákup